Държавен вестник, бр. 101, 2004 г., стр. 70

С Т Р .  70
Д Ъ Р Ж А В Е Н   В Е С Т Н И К
Б Р О Й  101
Чл. 42. (1) Регистрацията по лицензията се залича-
ва при смърт на физическото лице или при заличаване
на юридическото лице.
(2) Регистрацията може да не бъде заличена при
смърт на регистрирания—физическо лице, в случай че
наследниците в 3-месечен срок заявят искането си пред
КРС за изпълнение на дейността, като до произнасяне-
то на КРС продължават да извършват дейността.
Допълнителна разпоредба
§ 1. По смисъла на лицензията:
1. “RLAN (Radio Local Area Network)” са местни
радиомрежи за пренасяне на данни.
2. “Еквивалентна изотропно излъчена мощност”
е произведението от мощността на входа на антената
и усилването є в дадена посока спрямо изотропен
излъчвател.
3. “Териториален обхват” е територията, на която
се осъществяват далекосъобщения чрез обществена
мрежа RLAN от подвижна радиослужба.
Преходни и заключителни разпоредби
§ 2. Лицензията се издава на основание чл. 27, т. 8
от Закона за далекосъобщенията и чл. 5, т. 1 от Наред-
ба № 13 за определяне на далекосъобщителните дей-
ности, подлежащи на индивидуално лицензиране и
регистрация по обща лицензия (обн., ДВ, бр. 2 от 2004 г.;
изм. и доп., бр. 68 от 2004 г.) и е приета с Решение № 1809
на КРС от 1.Х.2004 г.
§ 3. Лицензията влиза в сила от датата на обнарод-
ването є в “Държавен вестник”.
Председател: Г. Сърбова
Приложение
към чл. 12, т. 6
Технически характеристики на радиосъоръженията
1. Честотна лента 2400—2483,5 MHz.
2. Максимална еквивалентна изотропно излъчена
мощност—100 mW.
3. Максимална спектрална плътност на мощността:
3.1. За радиосъоръжения, използващи модулация с
разлят спектър с директна последователност (DSSS)—
минус 20 dBW/1 MHz.
3.2. За радиосъоръжения, използващи модулация
с разлят спектър със скокообразно изменение на чес-
тотата (FSSS)—минус 10 dBW/100 kHz.
4. Тип на антената—вградена или специализирана.
5. Минимална скорост на предаване на данни—
250 kbit/s.
51978
ОБЩА ЛИЦЕНЗИЯ № 218
от 15 октомври 2004 г.
за осъществяване на далекосъобщения чрез
обществена далекосъобщителна телексна мрежа
Раздел I
Общи положения
Предмет
Чл. 1. С тази обща лицензия, наричана по-нататък
“лицензията”, се определят условията за извършване
на далекосъобщителна дейност чрез обществена дале-
косъобщителна телексна мрежа и изискванията по от-
ношение на лицата, които искат да я извършват.
Чл. 2. Обществената далекосъобщителна телексна
мрежа, наричана по-нататък “мрежата”, осигурява пря-
ка документална връзка между абонатите на мрежата.
Действие по отношение на лицата
Чл. 3. (1) Далекосъобщителна дейност—осъщест-
вяване на далекосъобщения чрез обществена далеко-
съобщителна телексна мрежа, по тази лицензия може
да осъществява само лице, което е регистрирано по
тази лицензия, наричано по-нататък “регистрирания”.
(2) Регистрацията се осъществява при условия на
равнопоставеност, публичност и прозрачност.
(3) Регистрацията не може да се прехвърля. Регист-
рираният няма право да прехвърля правата си по ре-
гистрацията на трети лица.
(4) Броят на регистрираните не се ограничава.
Действие във времето
Чл. 4. Срокът на действие на регистрация не се ог-
раничава.
Териториално действие
Чл. 5. Действието на регистрацията по лицензията
се разпростира върху териториалния обхват, посочен в
удостоверението.
Чл. 6. Минималният териториален обхват, за кой-
то Комисията за регулиране на съобщенията (КРС)
регистрира по лицензията, е районът като админист-
ративно-териториална единица съгласно действащото
законодателство.
Регистър
Чл. 7. Комисията за регулиране на съобщенията
поддържа публичен регистър на регистрираните по ли-
цензията.
Раздел II
Права и задължения
Права
Чл. 8. Регистрираният има право:
1. да извършва далекосъобщителната дейност—осъ-
ществяване на далекосъобщения чрез обществена да-
лекосъобщителна телексна мрежа съгласно изисква-
нията на тази лицензия;
2. да използва мрежата за извършване на:
а) далекосъобщителни дейности, подлежащи на
индивидуално лицензиране или регистриране по обща
лицензия само след издаване на индивидуална лицен-
зия или регистриране по обща лицензия за съответна-
та дейност;
б) други далекосъобщителни дейности, неподлежа-
щи на индивидуално лицензиране или регистриране по
обща лицензия.
Задължения
Чл. 9. Регистрираният e длъжен да не предава заб-
луждаващи знаци и/или сигнали за помощ, бедствие,
авария, злополука или тревога.
Чл. 10. (1) Регистрираните по лицензията юриди-
чески лица—търговски дружества, имат право да пре-
хвърлят дялове или акции от капитала или да приемат
нови съдружници, с което се променя контролът върху
управлението на дружеството, след разрешение на КРС.
(2) Регистрираните по лицензията еднолични тър-
говци имат право да прехвърлят предприятията си след
разрешение на КРС.
Чл. 11. Регистрираният е длъжен да започне извърш-
ването на далекосъобщителната дейност в срок до една
година от момента на регистрация.
Чл. 12. Регистрираният депозира предварително
пред министъра на транспорта и съобщенията обра-
зец от криптографски ключ при използване на крип-
тографски средства.
Чл. 13. (1) Регистрираният създава и поддържа спе-
циализирани карти и регистри за изградената далеко-
съобщителна инфраструктура.
(2) Копия от специализираните карти и данни
от регистрите по ал. 1 се представят в Агенцията
по кадастъра.
Раздел III
Технически изисквания
Чл. 14. (1) Далекосъобщителните устройства в мре-
жата трябва да отговарят на следните изисквания: